Diari Oficial de la Generalitat Valenciana


Sumari del DOGV 7560, del 30-06-2015 (2015/5835)

RESOLUCIÓ de 18 de maig de 2015, de la Conselleria de Presidència i Agricultura, Pesca, Alimentació i Aigua, per la qual es fa pública la convocatòria de selecció de grups d'acció local del sector pesquer, per a l'elaboració d'estratègies de desenrotllament local participatiu en el marc del Fons Europeu Marítim i de la Pesca, per al període 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7560

Data del DOGV
:   30-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5835


Data del document
:   18-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 18 de maig de 2015, de la Conselleria de Presidència i Agricultura, Pesca, Alimentació i Aigua, per la qual es fa pública la convocatòria de selecció de grups d'acció local del sector pesquer, per a l'elaboració d'estratègies de desenrotllament local participatiu en el marc del Fons Europeu Marítim i de la Pesca, per al període 2014-2020. [2015/5835]  
El Reglament (UE) 1303/2013, del Parlament Europeu i del Consell, de 17 de desembre de 2013, pel qual s'establixen disposicions comunes relatives al Fons Europeu de Desenrotllament Regional, Fons Social Europeu, Fons de Cohesió, Fons Europeu Agrícola de Desenrotllament Rural i al Fons Europeu Marítim i de la Pesca establix les bases del desenrotllament local participatiu, i configura els grups d'acció local com els instruments bàsics a través dels quals s'implementa este desenrotllament, per mitjà de l'elaboració i posada en pràctica de les estratègies de desenrotllament local participatiu (d'ara en avant EDLP).  
L'article 58 i següents del Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca, preveu el desenrotllament sostenible de les zones pesqueres i aqüícoles seguint el plantejament respecte al desenrotllament local participatiu contingut en l'article 32 del Reglament (UE) 1303/2013, a l'efecte del qual es preveuen de forma expressa els grups «d'acció local del sector pesquer (GALP)» ?amb una representació significativa en la seua composició dels sectors de la pesca i/o l'aqüicultura- com els instruments responsables de l'elaboració i posada en marxa de les estratègies de desenrotllament local participatiu.  
  
Vista la proposta de la Direcció General d'Empreses Agroalimentàries i Pesca, que és l'òrgan directiu que té atribuïdes, entre altres, les funcions relatives a l'execució de la política pesquera comunitària, així com la gestió del Fons Europeu Marítim Pesquer, i atés que és necessària la selecció de les entitats candidates a GALP per a l'elaboració de les estratègies de desenrotllament local participatiu, fent ús de les competències conferides, resolc:  
  
Primer  
Aprovar la convocatòria pública per a la selecció d'entitats candidates per a l'elaboració de les estratègies de desenrotllament local participatiu en el marc del Reglament (UE) 1303/2013, del Parlament Europeu i del Consell, de 17 de desembre de 2013; Reglament (UE) 508/2014, del Parlament Europeu i del Consell, de 15 de maig de 2014, i Programa Operatiu del FEMP per al període 2014-2020, d'acord amb els criteris següents:  
1. Àmbit territorial d'aplicació  
L'àmbit territorial de les entitats que es presenten a la convocatòria haurà de comprendre zones del litoral de la Comunitat Valenciana -es preveuen municipis costaners clarament delimitats o àrees de semblants característiques-, amb l'objectiu de mantindre l'homogeneïtat, la continuïtat i la cohesió territorial costanera. La població total d'este àmbit no podrà ser inferior a 10.000 habitants ni superior a 150.000. No obstant això, i en aplicació a l'excepció prevista en l'article 33 del Reglament (UE) 1303/2013, de 17 de desembre, de 2013, s'admetran àmbits territorials superiors al màxim previst a fi de garantir la coherència territorial de les futures estratègies de desenrotllament local participatiu.  
  
2. Condicions dels grups d'acció local per a ser candidats a l'elaboració d'una estratègia de desenrotllament local participatiu  
Seran seleccionades com a candidates per a l'elaboració de les EDLP totes aquelles entitats que complisquen els requisits següents:  
  
- Ser una entitat associativa sense ànim de lucre constituïda a l'empara de la Llei Orgànica 1/2002, de 22 de març, reguladora del dret d'associació i la Llei 14/2008, de 18 de novembre, de 2008, de la Generalitat, d'Associacions de la Comunitat Valenciana, i haver iniciat el procediment d'inscripció en el registre corresponent abans de finalitzar el termini de presentació de sol·licituds.  
- Comprometre's a la creació d'un grup d'acció local de pesca, així com a l'elaboració d'una estratègia de desenrotllament local participatiu.  
- Estar composta per representants dels interessos socioeconòmics locals públics i privats, sense que les autoritats públiques, definides de conformitat amb les normes nacionals, ni cap grup d'interés concret integrant d'esta represente més del 49 % dels drets de vot en la presa de decisions; o, si és el cas, disposar de cartes de suport/compromís firmades pels principals representants d'estos interessos, així com de la majoria de les entitats associatives del sector pesquer del territori afectat.  
  
- Garantir en la seua composició una representació significativa dels sectors de la pesca i/o l'aqüicultura de la Comunitat Valenciana o, si és el cas, disposar del suport/compromís firmat de la majoria de les entitats associatives del sector pesquer del territori afectat.  
- Preveure dins de la seua llista d'associats/suports la majoria dels ajuntaments del seu àmbit territorial d'actuació.  
Les entitats associatives representatives del sector pesquer i els ajuntaments només podran ser socis o, si és el cas, donar suport a una única organització candidata.  
3. Termini de presentació de sol·licituds i documentació  
1. Les sol·licituds, que s'ajustaran al model arreplegat en l'annex I, es dirigiran a la Direcció General d'Empreses Agroalimentàries i Pesca, i es presentaran en la seu d'esta (ciutat administrativa 9 d'Octubre -CA9O-. Edifici B4. Carrer de Castán Tobeñas, 77, València 46542), sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació de sol·licituds serà d'un mes a partir de l'endemà de la publicació d'esta convocatòria en el diari oficial.  
  
3. La sol·licitud, omplida com cal, haurà d'adjuntar la documentació següent:  
- Copia compulsada de l'acta fundacional de l'associació, així com de la seua inscripció en el registre corresponent.  
- Copia compulsada dels estatuts de l'entitat.  
- Llista actualitzada de socis.  
- Memòria justificativa de la seua capacitat per a elaborar i posar en pràctica una estratègia de desenrotllament local participatiu. En el cas que la població afavorida per l'estratègia siga superior a 150.000 habitants, s'haurà, així mateix, de justificar el compliment de l'homogeneïtat, la continuïtat i la cohesió territorial costanera.  
4. Tramitació i resolució  
1. Les sol·licituds presentades seran avaluades per un comité de selecció que estarà compost pel subdirector general de Pesca de la Conselleria de Presidència i Agricultura, Alimentació i Aigua que la presidirà, així com pels vocals següents: el cap del Servici d'Ordenació del Sector Pesquer, el cap del Servici de Conservació dels Recursos Pesquers i el cap de la Secció d'Auditoria.  
El Comité de Selecció s'ajustarà en la seua organització i funcionament al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La valoració per part del Comité de Selecció de les sol·licituds presentades no es farà per concurrència competitiva sinó que tot grup d'acció local del sector pesquer, que complisca les condicions establides, serà seleccionat per a elaborar estratègies. Les associacions candidates seleccionades tindran dret a l'ajuda preparatòria de l'estratègia, prevista en l'article 33 del Reglament 1303/2013, sense perjuí que l'estratègia de desenrotllament local siga finalment seleccionada, per als gastos generats a partir del moment en què estiguen seleccionats, per a elaborar-la i per a aquells gastos que estiguen relacionats directament amb la seua preparació. Este finançament previst per a l'elaboració de l'estratègia no tindrà la consideració de concessió d'ajuda a l'organització candidata.  
3. El Comité de Selecció analitzarà les propostes presentades i podrà requerir dels grups d'acció local tota la informació que estime necessària, la qual haurà de ser remesa per estos en el termini màxim de deu dies hàbils.  
4. El Comité de Selecció elevarà una proposta de resolució amb el resultat de l'avaluació efectuada.  
5. Sobre la base d'esta proposta, la directora general d'Empreses Agroalimentàries i Pesca dictarà una resolució la qual contindrà la llista d'entitats seleccionades com a candidates per a l'elaboració de les EDLP, i s'indicarà expressament la llista d'aquelles que no han sigut seleccionades, indicant les raons de la desestimació.  
6. El termini màxim per a dictar i notificar la resolució serà de tres mesos comptador a partir de la data de publicació d'esta resolució. El transcurs d'este termini sense que s'haja dictat i notificat la resolució, legitima els interessats per a entendre desestimada la sol·licitud per silenci administratiu.  
7. La resolució per la qual es denegue o concedisca la selecció serà notificada als interessats de conformitat amb el que disposen els articles 58 i 59 de la LRJPAC.  
8. Contra l'orde resolutòria, que posa fi a la via administrativa, podrà interposar-se, amb caràcter potestatiu, recurs de reposició.  
9. Elaboració d'estratègies  
Una vegada seleccionats els grups es publicaran les bases per a l'elaboració de les estratègies.  
  
Segon  
Les entitats seleccionades com a candidates seran responsables de l'elaboració de les estratègies de desenrotllament local participatiu, ajustant-se a les disposicions que respecte d'això es contenen en el Reglament (UE) 1303/2013, del Parlament Europeu i del Consell, de 17 de desembre de 2013, pel qual s'establixen disposicions comunes relatives al Fons Europeu de Desenrotllament Regional, Fons Social Europeu, Fons de Cohesió, Fons Europeu Agrícola de Desenrotllament Rural i al Fons Europeu Marítim i de la Pesca; Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de Pesca; Programa Operatiu del FEMP per al període 19157-1063, i resta de normativa nacional o autonòmica d'aplicació que s'aprove.  
  
Tercer  
Esta resolució serà publicada en el Diari Oficial de la Comunitat Valenciana, i entrarà en vigor l'endemà de publicació d'esta.  
  
  
Quart  
Contra esta resolució, que posa fi a la via administrativa, es pot interposar amb caràcter potestatiu un recurs de reposició, davant del conseller de Presidència i Agricultura, Pesca, Alimentació i Aigua, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, tot això sense perjuí que l'interessat puga interposar qualssevol altre recurs que considere oportú i contra esta es pot interposar un recurs de reposició.  
  
València, 18 de maig de 2015.- El conseller de Presidència, Agricultura, Pesca, Alimentació i Aigua: José Císcar Bolufer.  
  
  
ANNEX I  
Model de sol·licitud de GALP  
  
?...........-??????????????????????.-?.., DNI ??????.. amb domicili a ?????...........................-??, província de???.........-?, carrer/plaça?............................, número??, DP ??????, com a president designat en el document d'acord de l'òrgan rector de l'associació aspirant a GALP de..................................................................................................  
  
SOL·LICITA  
Ser admés en la convocatòria pública per a la selecció de grups d'acció local pesquera per al període 2014-2020, regulada per Resolució de 8 de maig de 2015, de la Conselleria de Presidència i Agricultura, Pesca, Alimentació i Aigua (DOCV xx de data xx), per al qual adjunta la documentació següent:  
a) Acta de constitució de l'associació i estatuts d'esta.  
b) Nomenament del representant o de la representant legal de l'associació.  
c) Fotocòpia compulsada del DNI de la persona física que actue com a representant de l'esmentada associació.  
d) Llista actualitzada de socis.  
e) Memòria justificativa de la seua capacitat per a elaborar i posar en pràctica una estratègia de desenrotllament local participatiu multisectorial i integrada que responga a les necessitats de la seua zona pesquera, promovent plantejaments innovadors per a impulsar el creixement i la creació d'ocupació i diversificant l'economia local cap a noves activitats econòmiques. Si és el cas, s'haurà d'incloure la justificació del compliment d'homogeneïtat, continuïtat i cohesió territorial costanera, si la població del seu àmbit territorial és superior a 150.000 habitants.  
  
  
COMPROMÍS DE L'ENTITAT  
Vista la convocatòria efectuada per la Conselleria d'Agricultura i Aigua per a la selecció d'entitats candidates per a l'elaboració d'estratègies de desenrotllament local participatiu, i fent ús de la representació que tinc, manifeste de forma expressa el compromís de l'entitat d'elaborar l'esmentada estratègia en cas de ser seleccionada, així com de configurar-se com a grup d'acció local de pesca, de conformitat amb el Reglament (UE) 1303/2013, del Parlament Europeu i del Consell, de 17 de desembre de 2013, i Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca.  
Declare sota la meua responsabilitat que totes les dades reflectides en esta sol·licitud són certes.  
  
???????, ??. d ????.de -  
  
Firmat:.:?????????.  
  
CONSELLERIA DE PRESIDÈNCIA I AGRICULTURA, PESCA, ALIMENTACIÓ I AIGUA